52. Gostionica, krčma

Gostionica

Gostionica je ugostiteljska poslovna jedinica u kojoj se pripremaju i uslužuju pretežno topla,unapred pripremljena jela,topla i hladna alkohlna i bezalkoholna pića i napici.

Gostionica može pružiti i usluge smeštaja, ali u ograničenom obimu.

Gostionica raspolaže jednostavnom opremom i uređajima za obaljanje svoje delatnosti. Površina po jednom sedištu u gostionici treba da iznosi od 1,10 do 1,30 kvadratnih metara.

Gostionice se u raznim oblicima i pod raznim nazivima pojavljuju u mnogim zemljama Evrope. Najpoznatije gostionice su : bistro- Francuska; pab- Engleska; konoba-zemlje Sredozemlja; čarda-za Panonsku niziju; vinarija-Nemačka,Austrija.

Domaći zadatak:

Navedi neke vrste ugostiteljskih objekata u vašem mestu.

Krčma

Je ugostiteljska poslovna jedinica u kojoj se pripremaju i uslužuju hladna jela, kao i jednostavna alkoholna i bezalkoholna pića i napici. Ukoliko za to postoje potrebni uslovi, u krčmi se mogu pripremiti i pojedinačna topla jela.

Krčma se najčešće locira u manje prometnim ulicama, u perifernim delovima grada ili u selima.

Krčma raspolaže malim brojem sedišta u prostoriji za usluživanje i veoma jednostavniom opremom i uređajima.